





**Тэма: Аздабляльныя швы. Выкананне ўзораў аздабляльных швоў**

**Мэта:** Стварыць умовы для набыцця навыкаў вышывання аздабляльных швоў.

**Задачы:**

* пазнаёміць з разнавіднасцю аздабляльных швоў; фарміраваць уменні па выкананні швоў “уперад іголку”, “за іголку”;
* садзейнічаць развіццю памяці, увагі;
* выхоўваць акуратнасць у рабоце.

**Тып урока:** камбінаваны.

**Колькасць гадзін:** 1

**Абсталяванне ўрока:** гатовыя вырабы, узоры швоў, інструкцыйныя карты, прыстасаванні для вышывання.

**Ход урока**

1. **Арганізацыйны этап**

* Прывітанне.
* Праверка гатоўнасці да ўрока.
* Настрой вучняў на ўрок.

1. **Паўтарэнне вывучанага матэрыялу**

**Франтальнае апытванне**

* Хто былі першымі вышывальшчыкамі?
* Якія інструменты, матэрыялы і прыстасаванні неабходныя для вышывання?
* Якія віды вышывальных швоў вы ведаеце?
* Назавіце спосабы пераводу малюнка на тканіну.

1. **Засваенне новых ведаў**

**Аб’яўленне тэмы ўрока.** *(Запіс тэмы ў сшытак)*

Настаўнік. Цяпер паспрабуем паставіць задачы, якія вам давядзецца вырашаць на ўроку.

Настаўнік. Аздабляльныя швы складаюцца з асобных шыўкоў, якія паўтараюцца ў пэўным парадку, утвараючы той або іншы узор. Да іх адносяцца шво “ўперад іголку”, “за іголку”, сцяблінкавае, тамбурнае, “козлік”, “васьмёрка”, пецельнае.

Аздабляльнымі швамі можна ўпрыгожыць любое адзенне, салфеткі, абрусы і іншыя прадметы побыту. *(Дэманстрацыя гатовых вырабаў, фотаздымкаў).*

*Выкарыстоўваючы і з паэтапным выкананнем нструкцыйную карту, настаўнік тлумачыць паслядоўнасць выканання шва.*

**Набыццё навыкаў вышывання швом “уперад іголку”.**

Шво “ўперад іголку” выконваецца аднолькавымі шыўкамі з правага і левага бакоў тканіны. Яго выкарыстоўваюць для абвядзення контураў малюнкаў. Шво можна размяшчаць у 2…3 і больш радоў. Чаргаванне доўгіх шыўкоў з кароткімі дазваляе атрымліваць цікавыя ўзоры.

Разгледзім тэхналогію выканання гэтага шва. Вазьміце прыстасаванне для вышывання. Увядзіце іголку з ніткай у адтуліну №1 знізу ўверх. Далей увядзіце іголку у адтуліну №2 зверху ўніз. Атрымаўся шывок. Цяпер увядзіце іголку ў адтуліну №3 знізу ўверх. Такім чынам выконвайце шыўкі да канца рада.

**Набыццё навыкаў вышывання швом “за іголку”.**

Шво “за іголку” з правага боку ўтварае безупынны рад шыўкоў аднолькавай даўжыні, які нагадвае машынную строчку, на левым баку – суцэльная лінія. Выконваецца справа налева.

Тэхналогія выканання шва. Увядзіце іголку у адтуліну №2 знізу ўверх. Далей увядзіце іголку у адтуліну №1 зверху ўніз. Атрымаўся шывок. Цяпер увядзіце іголку ў адтуліну №4 знізу ўверх і вярніцеся ў адтуліну №3 зверху ўніз. Такім чынам выконвайце шыўкі да канца рада. Звярніце ўвагу, што на левым баку шыўкі атрымліваюцца ў 2 разы даўжэйшыя, чым на правым.

1. **Практычная работа**

Аб’яўленне тэмы і задач на практычную.

**Уводны інструктаж**

Настаўнік.Перш, чым прыступіць да выканання практычнай работы, паўторым

правілы бяспечнай работы з іголкай і нажніцамі. Я буду гаварыць пачатак правіла, а вы прадаўжаць.

Пры рабоце з іголкамі:

* Захоўваць іголкі ў … *(ігольніцы).*
* Нельга браць іголкі … *(ў рот).*
* Нельга прышпільваць іголкі … *(да адзення).*
* Не карыстацца *… (іржавай іголкай).*

Пры рабоце з нажніцамі:

* Нажніцы трэба класці … *(справа, самкнутымі лёзамі ад сябе).*
* Перадаваць нажніцы … *(кольцамі ўперад, самкнутымі лёзамі).*

Настаўнік. Каб працаваць было спадручна, а праца не стамляла, неабходна правільна арганізаваць сваё рабочае месца. *(Дзяўчынкі звяртаюць увагу на арганізацыю свайго рабочага месца.)*

А цяпер можна прыступаць да работы. **Заданне:** перавесці малюнак на тканіну і вышыць яго, прымяняючы вывучаныя швы.

**Этапы выканання практычнай работы:**

* На тканіну пакладзіце капіравальную паперу бліс кучым бокам уніз.
* На капірку пакладзіце малюнак і прышпіліце яго шпількамі.
* Алоўкам абвядзіце ўсе лініі малюнка.
* Здыміце шпількі, прыміце капірку.
* Падбярыце ніткі па колеру.
* Карыстаючыся інструкцыйнымі картамі, вышыйце малюнак.

**Самастойная работа вучняў.** *Дзяўчынкі выконваюць практычную работу самастойна пад кіраўніцтвам настаўніка.*

**Мэтавыя абыходы:**

* Кантроль за правільнасцю выканання задання.
* Аказанне дапамогі слабым вучням.
* Кантроль за выкананнем правіл бяспекі, рацыянальным выкарыстаннем часу.

**Фізхвілінка**

1. **Падвядзенне вынікаў урока**

**Заключны інструктаж**

* Аналіз выканання практычнай работы вучнямі.
* Разбор тыповых памылак.

Настаўнік. Што новага, дзяўчынкі, вы сёння даведаліся, навучыліся рабіць? Ці дасягнулі мы задач, што паставілі перад сабой у пачатку ўрока?

Ацаніце сваю работу на ўроку, выкарыстоўваючы ацэначныя лісты.

*(Вучні выстаўляюць балы ў ацэначных лістах).*

Улічваючы адказы на пытанні, стараннасць, якасць выканання работы, вы атрымліваеце наступныя адзнакі….

**Дамашняе заданне.** На наступны ўрок прынесці тканіну, ніткі “мулінэ”, пяльцы.

**Рэфлексія.** А зараз ацаніце вынік праведзенага занятку. Вашай увазе

прапаную два малюнкі:

* *чамадан;*
* *вядро для смецця.*

Калі вы лічыце, што атрыманыя сёння на ўроку веды вам спатрэбяцца ў жыцці, прыклейце смайлік да малюнка *з чамаданам,* калі не – да малюнка *з вядром для смецця.*

**Уборка працоўных месцаў.**

Дадатак 1

**Ліст самаацэнкі**

Прозвішча, імя **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
|  | Заданне | Балы |
| 1 | Франтальнае апытванне |  |
| 2 | Практычная работа |  |
| 3 | Агульны бал |  |

Крытэрыі адзнакі:

1 Арганізацыя працоўнага месца і захаванне тэхнікі бяспекі.

2 Замацаванне ніткі ў пачатку і ў канцы працы.

3 Сцежкі павінны быць аднолькавай даўжыні.

4 Тканіна не павінна быць сцягнута.

**ПРИСПОСОБЛЕНИЕ ДЛЯ ВЫШИВАНИЯ**

Приспособление для вышивания состоит из двух деталей: приспособления и стилизованной иголки. Приспособление изготовлено из фанеры. Имеет габаритные размеры 162х48х3. Приспособление прямоугольной формы со скруглёнными краями и двадцатью просверленными отверстиями, находящимися на одинаковом расстоянии друг от друга. Отверстия расположены в два ряда, т. е. в каждом ряду по 10 отверстий. Иголка для вышивания на данном приспособлении изготовлена из обычной канцелярской скрепки. Нить для вышивания используется любая: шерстяная, полушерстяная.

**○ ○ ○ ○ ○ ○ ○ ○ ○ ○**

**10 9 8 7 6 5 4 3 2 1**

**○ ○ ○ ○ ○ ○ ○ ○ ○ ○**

**10 9 8 7 6 5 4 3 2 1**